76. dodjela "Zlatnog globusa"
76. dodjela Zlatnog globusa koja odaje počast najboljim filmskim i televizijskim ostvarenjima za 2018. godinu, emitirana je uživo preko televizijske mreže NBC iz Beverly Hills Hotela u Beverly Hillsu, Kalifornija 6. januara 2019. Nominacije su 6. decembra, 2018. objavili Terry Crews, Danai Gurira, Leslie Mann i Christian Slater.Sandra Oh i Andy Samberg su bili domaćini ceremonije.Jeff Bridges je bio dobitnik nagrade "Cecil B. DeMille" za svoj doprinos filmskoj umjetnosti i humanitarnom radu. Ceremonija je obilježila debi novog nekonkurentnog priznanja koje nagrađuje dostignuća na televiziji, "nagrada Carol Burnett" (ekvivalent za nagradu Cecil B. DeMille za dostignuća na filmu), sa Carol Burnett koja je bila inauguralni primalac nagrade. Film Zelena knjiga osvojio je najviše nagrada na ceremoniji sa ukupno tri, uključujući i nagradu za najbolji film - komedija ili mjuzikl. Boemska rapsodija i Roma su osvojili po dvije nagrade. U televizijskoj konkurenciji, Kominsky Metod i Ubistvo Giannija Versacea: Američka kriminalistička priča bile su najviše nagrađene tv-serije, sa po dvije nagrade.